**Agrárlogisztikai Központ Kialakítása**

**Bátaszéken**

**Kommunikációs Terv**

*A projekt azonosító száma:*

***TOP-1.1.3-15-TL1-2016-00004***

*Szerződésben megítélt támogatási összeg:*

***550.000.000.- Ft***

*Kedvezményezett:*

***Bátaszék Város Önkormányzata***



*Készítette: Jóváhagyta:*

*………………………………………. ………………………………………*

*Bátaszékért Marketing Nonprofit Kft. Bátaszék Város Önkormányzata*

****

**Tartalom**

[1 Helyzetelemzés és stratégiai célkitűzések 2](#_Toc485373928)

[2 Kommunikációs célok meghatározása 4](#_Toc485373929)

[3 Célcsoportok, üzenetek meghatározása 6](#_Toc485373930)

[4 Kommunikációs stratégia megalkotása 6](#_Toc485373931)

[5 A tájékoztatás eszközei 7](#_Toc485373932)

[6 A kommunikáció hatékonyságának értékelése 9](#_Toc485373933)

# Helyzetelemzés és stratégiai célkitűzések

A különböző helyi lehetőségekkel és igényekkel rendelkező önkormányzatoknak különbözőfeladat- és hatásköreik vannak. A különbözőség létrejöhet mind az önként vállalt (fakultatív), mind a törvény által kötelezően (obligatóriusan) előírt feladat- és hatáskörökben. A közszolgáltatások zömét a törvények az önkormányzati alapszintre: a községek vagy a városok szintjére utalják. A széles felelősségű helyi önkormányzatot az jellemzi, hogy a helyi érdekű közügyekben átfogó területi komplexitással jár el. A települési önkormányzat feladata a helyi közszolgáltatások körében különösen: a településfejlesztés, a településrendezés, az épített és természeti környezet védelme, a lakásgazdálkodás, a vízrendezés és a csapadékvíz elvezetés, a csatornázás, a köztemető fenntartása, a helyi közutak és közterületek fenntartása, helyi tömegközlekedés, a köztisztaság és településtisztaság biztosítása; gondoskodás a helyi tűzvédelemről, közbiztonság helyi feladatairól; közreműködés a helyi energiaszolgáltatásban, a foglalkoztatás megoldásában; az óvodáról, az alapfokú nevelésről, oktatásról, az egészségügyi, a szociális ellátásról, valamint a gyermek és ifjúsági feladatokról való gondoskodás; a közösségi tér biztosítása; közművelődési, tudományos, művészeti tevékenység, sport támogatása; a nemzeti és etnikai kisebbségek jogai érvényesítésének a biztosítása; az egészséges életmód közösségi feltételeinek elősegítése.

Az önkormányzatok 2012-től a Magyarország helyi önkormányzatairól szóló 2011. évi CLXXXIX. törvény 13. § (1) A helyi közügyek, valamint a helyben biztosítható közfeladatok körében ellátandó helyi önkormányzati feladatok közé sorolta (14. pont) a kistermelők, őstermelők számára – jogszabályban meghatározott termékeik – értékesítési lehetőségeinek biztosítását, ideértve a hétvégi árusítás lehetőségét is.

Ez a feladat lényegében nem mást jelent, mint a kistermelők, őstermelők által megtermelt – elsősorban mezőgazdasági termékek – árusítása céljából piac – termelői piac – működtetését, mely egyben a lakosság ellátását is szolgálja. A kereskedelemről szóló 2005. évi CLXIV. törvény 2. § 5a. pontja szerint a helyi termelői piac olyan piac, ahol a kistermelő a gazdaságából származó mezőgazdasági, illetve élelmiszeripari termékét értékesíti. A törvény előírja, hogy vásár, valamint piac a kereskedelmi hatóság által kiadott vásár-, illetve piacüzemeltetési engedély birtokában üzemeltethető. A helyi termelői piac üzemeltetésének szabályai ennél enyhébbek,

ehhez elegendő a kereskedelmi hatósághoz történő bejelentés. A vásárokról, a piacokról és a bevásárlóközpontokról szóló 55/2009 (III. 13.) Korm. rendelet a piac üzemeltetési feltételeit tovább részletezi és egyéb feltételeket – területhasználati hozzájárulás, közegészségügyi, élelmiszerlánc-biztonsági, tűzvédelmi követelmények stb. – is előír. Az önkormányzat feladata itt elsősorban a lehetőség megteremtése pl. terület biztosításával, az üzemeltetés megszervezésével és a feltételek (tárgyi, személyi) lehetővé tételével.

Bátaszék Város Önkormányzatának illetékessége Bátaszék közigazgatási területére terjed ki, helyi önkormányzatként gyakorolhatja a települési önkormányzati jogokat. Bátaszék Város Önkormányzatának Képviselő-testülete az Alaptörvény, valamint a Magyarország helyi önkormányzatairól szóló 2011. évi CLXXXIX. törvényben meghatározottak szerint működik és látja el feladatát. Önkormányzati döntést a Képviselő-testület, a helyi népszavazás és a törvény felhatalmazása alapján (saját önkormányzati jogkörében) a Polgármester hozhat, illetve a Képviselő-testület felhatalmazása alapján – átruházott jogkörben – a Polgármester, az önkormányzat bizottságai, az önkormányzati társulás, és a jegyző hozhat.

Bátaszék Város Önkormányzata prioritásként kezeli a helyi gazdaság fenntartható fejlesztését is, így kiemelten kezeli a helyi termékek piacra jutásának elősegítését is. A projekt elsődleges célja, hogy létrejöjjön Bátaszéken az ipari területén egy olyan agrár-logisztikai bázis, amely a környéken megtermelt gyümölcsöket, zöldségeket nagy mennyiségben szakszerűen tudja tárolni, válogatni, csomagolni és elősegíti ezáltal a helyi termékek piacra jutását (exportra, belföldi üzletláncok polcaira és helyi intézmények élelmiszer ellátására). A fejlesztéseket legfőképpen az a tényező indokolja, hogy a város környezetében lévő gyümölcs és zöldség kultúrák termőterülete nő, így a növekvő termés mennyiség közvetlen piaci értékesítése egyre nehezebb, vagy csak nagyon alacsony áron lehetséges. Ezt a termés többletet már a belföldi fogyasztói kör nem fogja tudni felvenni, mindenképpen szükséges lesz a gyümölcs termés nagyobb arányú exportra történő értékesítése, illetve hosszabb ideig történő eltarthatóság biztosítása, amely csak szakszerű hűtő-tároló kapacitások kiépítésével lehetséges. Becsléseink alapján a környező gazdák jelenlegi 150-200 ha teremő területe pár éven belül elérheti az 300-350 ha is. A projekt megvalósítási helyszínéül ideális helyszínt jelent a mikrotérségben Bátaszék Város Önkormányzata tulajdonában lévő ipari terület, melyet közúton valamennyi településről jól meg lehet közelíteni és logisztikai szempontból a környező termőterületektől közel azonos távolságra helyezkedik el. Az önkormányzat az agrárlogisztikai központ üzemeletetését vállalkozói partner/ek és termelő csoport szakmai együttműködésével kívánja megvalósítani. A szolgáltatásokat mindazon mezőgazdasági vállalkozók igénybe vehetik, akik tevékenységük során gyümölcstermesztéssel, zöldségtermesztéssel foglalkoznak és nem áll módjukban a terméküket az eladhatóság érdekében hűvös helyen tárolni, vagyis rá vannak kényszerítve, hogy a terméküket közvetlenül a szabadföldről értékesítsék. Az agrárlogisztikai központ megtervezését megelőzően az önkormányzat piackutatást végzett melyből kiderült, hogy Bátaszéken és környékén számos mezőgazdasági vállalkozó foglalkozik gyümölcstermesztéssel és a meglévő gyümölcstárolók, zöldségtárolók kapacitása a piaci igényeket nem tudja kiszolgálni, ezért bővítésre szorulnak. A gyümölcsértékesítés, zöldségértékesítés során célpiacunk a helyi és környékbeli magánszemélyek, közintézmények és a külföldi piac. A környék mezőgazdasági vállalkozói, őstermelői, helyi termelői, magánszemélyei a tárolási szolgáltatást igénybe tudják venni, a termékértékesítés során az önkormányzattal együttműködve előnyösebben és könnyebben tudnak termékeikkel a piacon megjelenni. A projekt során létrejövő Agrárlogisztikai Központ üzemeltetése várhatóan több főnek is biztosít folyamatos munkát, megélhetést, illetve a fő szezonokban szezonális munkát. A fejlesztés eredményeképpen az önkormányzat az alábbi szolgáltatásokat nyújtja helyi termelők, vállalkozások számára (kizárólag post-harvest manipuláció jellegű tevékenységek esetén): raktározás, hűtve tárolás, hűtött áru raktározása, komissiózás, terület bérbeadása raktár és hűtő kapacitás.

A projekt stratégiai célkitűzései:

A projekt közvetett célja a helyi gazdaság fenntartható módon történő fejlesztése, a helyi termékek piacra jutásának elősegítése, mely hozzájárul a helyi gazdaság élénkítéséhez és végső soron a foglalkoztatás növeléséhez is.

A fejlesztés közvetlen célja, hogy a környék mezőgazdasági vállalkozói, őstermelői, helyi termelői olyan szolgáltatásokhoz jussanak (post-harvest tevékenységek), amelyek segítségével jövedelmezőbben tudnak termelni és termékeikkel a hazai és a külföldi piacokon megjelenni. Rövidtávon egy új térségi hatókörű agrárlogisztikai központ létesül. Hosszútávon olyan árualap jön létre a helyi termelők termékeiből, mely lehetőséget biztosít arra is, hogy újabb beruházások, esetleges feldolgozó üzemek létesüljenek a nagy mennyiségű mezőgazdasági árualap feldolgozására.

# Kommunikációs célok meghatározása

A kommunikációs tevékenység fő célja, hogy Bátaszék Város Önkormányzatának agrárlogisztikai projektjét minél szélesebb körben megismerjék. Az egyes kommunikációs csatornák felhasználásával szeretnénk bemutatni

* a beruházás jelentőségét
* az érintett lakosságnak a projekt által nyújtott lehetőségeket.

A kommunikáció tárgya maga a projekt, annak egyes célkitűzései – eredményei, illetve az Európai Regionális Fejlesztési Alapból és a hazai központi költségvetésből nyújtott támogatás népszerűsítése.

Fontos, hogy a nyilvánosság és a kommunikáció támogassa a projekt átfogó és specifikus céljainak megvalósulását, illetve biztosítsa, hogy a projekt előrehaladásáról, eredményeiről a projekt közvetett és közvetlen célcsoportjai, a tágabb környezet és a projekt finanszírozásában közreműködő szervezetek megfelelő tájékoztatásban részesüljenek.

A célcsoportok tájékoztatása kulcsfontosságú a projekt indulásától kezdve mindvégig. A közérthető és gyors kommunikáció *a Széchenyi 2020 Kedvezményezettek Tájékoztatási Kötelezettségei útmutató és arculati kézikönyv* „KTK 2020” előírásainak megfelelően, az előzetes egyeztetési folyamatokat követően, szabályszerűen történik.

A projektmegvalósítás időszakában az átláthatóság és az esélyegyenlőség érdekében nagy hangsúlyt kap a helyi társadalom minél szélesebb körű tájékoztatása. A tájékoztatási tevékenység célja ebben az időszakban a megvalósuló projekt eredményeinek megismertetése, és a projekt megvalósítás által bekövetkező kedvező változások tudatosítása a célcsoportokban, és a helyi lakosságban.

# Célcsoportok, üzenetek meghatározása

Az érintettek más-más csoportokat alkotva egyedi megszólításmódot követelnek, ugyanakkor lehetnek átfedések egyes esetekben az üzeneteket illetően is.

|  |  |
| --- | --- |
| **Célcsoportok** | **Üzenetek** |
| A környék mezőgazdasági vállalkozói, őstermelői, helyi termelői, gazdálkodó magánszemélyek | *Helyi termékek tárolása, válogatása, hűtése*Csatornák/eszközök: Internetes aloldal, sajtóközlemény, fotódokumentáció |
| A térségben/járásban élő lakosság | *A helyi termékek helyben történő értékesítésének elősegítése, a lakosság friss, egészséges élelmiszerrel történő ellátása, a helyi gazdaság élénkítése, foglalkoztatás növelése*Csatornák/eszközök: Internetes aloldal, sajtóközlemény, fotódokumentáció |
| Döntéshozók | *A helyi termékek piaci értékesítésének, piacra jutásának elősegítése, a helyi gazdaság élénkítése, foglalkoztatás növelése*Csatornák/eszközök: Internetes aloldal, sajtóközlemény, fotódokumentáció |
| Egyéb intézmények, vállalkozások | *A helyi termékek iránti keresletnövelés, REL(Rövid Ellátási Láncok kialakítása),helyi gazdaság élénkítése, foglalkoztatás növelése*Csatornák/eszközök: sajtóközlemények, Internetes aloldal, fotódokumentáció – annak későbbi felhasználása |

# Kommunikációs stratégia megalkotása

A kommunikáció közvetett és közvetlen formáinak alkalmazása valamennyi érintett esetében releváns és hatékony. Mind a nyilvános események – mint az információátadás közvetlen formája – mind az online tájékoztatás megfelelő módszer a projekttel kapcsolatos tudnivalók nyilvánosságra hozását illetően.

Az online eszközök vonatkozásában Bátaszék Város Önkormányzatának honlapja ([www.bataszek.hu](http://www.bataszek.hu)), valamint a [www.facebook.com/bataszekvaros/](http://www.facebook.com/bataszekvaros/) Facebook oldal kiválóan alkalmas tájékoztatásra. A [www.bataszek.hu](http://www.bataszek.hu) weboldalon létrehozott aloldal http://www.bataszek.hutop-113-15-tl1-2016 00004\_\_\_agrarlogisztikai\_kozpont\_kialakitasa\_bataszeken# széles körben nyújt tájékoztatást a projektről, az elért eredményekről a lehető legnagyobb körben biztosítja a nyilvánosságot. Bemutatja a projektben résztvevőket, a projekt általános és konkrét célkitűzéseit. A célcsoportok figyelembevételével kijelenthető, hogy mind a település lakosságának, mind a döntéshozóknak, mind az egyéb intézmények, vállalkozások munkavállalóinak/képviselőinek körében kifejezetten jellemző az online csatornák használata. Erre alapozva célzott megszólítás is lehetséges bizonyos esetekben.

A tájékoztatás során használt PR eszközök vonatkozásában az 1 db **„B” tábla** a projekt megvalósulásának helyszínén került elhelyezésre, tájékoztatást ad a projekt címéről, időtartamáról, a kedvezményezett nevéről, a támogatási összegről, valamint arról, hogy a projekt az Európai Regionális Fejlesztési Alap forrásából valósul meg. A projekt megvalósítását követően valószínűleg nem kerül lecserélésre „D” típusú táblára.

A **sajtóközlemény**ekkel mindegyik közvetlen célcsoportot lehetséges megszólítani az egyes orgánumok közreműködésével. A sajtóközlemények elkészítését a projektmenedzsment team koordinálja, illetve fogalmazza meg. A sajtóközlemények olyan időszakos termékek, amelyek segítségével egy-egy konkrét esemény (projekt indítás, projekt zárás) kerül közlésre. A közlemények kiadásának nemcsak az a funkciója, hogy új bejelentéseket tegyünk általuk, hanem az is, hogy segítségükkel folyamatosan fenntartsuk az érdeklődést a projekt iránt.

# A tájékoztatás eszközei

A „KTK 2020” 1. sz. melléklete alapján kerültek összeállításra azok a kommunikációs eszközök, amelyek a szóban forgó projekt vonatkozásában a megfelelő tájékoztatást segítik elő. Ahogy a táblázat is mutatja, az eszközök között szerepelnek többek között a saját illetve online kommunikáció is. A projekt életútját végigkísérő kommunikációs tevékenység három részre tagolva teljesíti be a kitűzött célokat. A sajtó munkája különböző tájékoztató anyagokkal és információ biztosításával segíthető (sajtóközlemény, fotódokumentáció, internetes aloldalon az aktuális állapotok megtekintése), s ezáltal a széleskörű megjelenések lehetősége is nő.

|  |  |  |  |  |
| --- | --- | --- | --- | --- |
| **Kommunikációs eszközök**A projekt előkészítő szakasza (1–3.)A projekt megvalósítási szakasza (4–8.)A projekt megvalósítását követő szakasz (9–12.) | **Tevékenység időbeli ütemezése (év, hónap)** | **Darabszám** | **Az eszköz paraméterei** | **Az eszköz költsége (bruttó)** |
| 1 | A beruházás helyszínén „B” típusú tábla elkészítése és elhelyezése | 2017. július | 1 | A beruházás helyszínei 1 db "B" típusú tábla elhelyezése - fekvő, méretei 300 cm x 150 cm | 60 000 |
| 2 | A kedvezményezett működő honlapján a projekthez kapcsolódó tájékoztató (aloldal) megjelenítése és folyamatos frissítése a projekt fizikai zárásáig | 2017. július  | 1 | A www.bataszek.hu honlaphoz kapcsolódóan aloldal létrehozása, melyen a projekttel kapcsolatos hírek, információk érhetők el | 60 000 |
| 3 | Kommunikációs terv készítése | 2018. május | 1 | „KTK 2020” előírásainak megfelelő kommunikációs terv készítése | **0** |
| 4 | Nyomtatott tájékoztatók (brosúrák, szórólapok, stb.) elkészítése és lakossági terjesztése | 2018. június | 1 | 2-4 oldalas szórólap előállítási költsége (minimum 1000 db) | **30 000** |
| 5 | Sajtóközlemény kiküldése a projekt indításáról és a sajtómegjelenések összegyűjtése | 2018. június  | 1 | Kötelező arculati elemekkel ellátott sajtóközlemény kiküldése a projekt indításáról.A kiküldött e-mail dokumentálása (PrtScr; mentés). A projekttel kapcsolatos sajtómegjelenések gyűjtése és a projekt zárásakor azok elemzése. | **0** |
| 6 | Sajtó nyilvános események szervezése (ünnepélyes eseményekhez, pl. alapkőletétel, egyes beruházási fázisok befejezése, átadások, képzés zárása, stb.)*1 db rendezvény, több mint 50 fő részvételével* | 2018.október | 1 | **-** | **200 000** |
| 7 | Média megjelenés vásárlása a projekthez kapcsolódóan | 2018-2019 | 4 | **-** | **400 000** |
| 8 | Kommunikációs célra alkalmas fotódokumentáció készítése | 2017. szeptember – 2019. július | 1 | A projekt megkezdése előtti állapotáról, a megvalósítás egyes fázisairól, a megvalósított beruházásról, illetve a projekthez kapcsolódó események alkalmával legalább 5-5 darab jó minőségű, 300 dpi felbontású vagy minimum 1 MB méretű, nyomdai felhasználásra alkalmas fénykép készül | **50 000** |
| 9 | Sajtó-nyilvános ünnepélyes projektátadó rendezvény szervezése*1 db rendezvény, több mint 50 fő részvételével* | 2019. július | 1 | **-** | **200 000** |
| 10 | Sajtóközlemény kiküldése a projekt zárásáról és a sajtómegjelenések összegyűjtése | 2019. július | 1 | Kötelező arculati elemekkel ellátott sajtóközlemény - lementett illetve fénymásolt cikkek, tudósítások csatolása, megjelenések táblázatba foglalása. A kiküldött e-mail dokumentálása (PrtScr; mentés) | **0** |
| 11 | Eredménykommunikációs információs anyagok, kiadványok készítése*500 db többoldalas tájékoztató füzet* | 2019.július | 1 | **-** | **300 000** |
| 12 | Nyomtatott tájékoztatók (brosúrák, szórólapok, stb.) elkészítése és lakossági terjesztése | 2019. július | 1 | 2-4 oldalas szórólap előállítási költsége (minimum 1000 db) | **30 000** |
| 13 | TÉRKÉPTÉR feltöltése a projekthez kapcsolódó tartalommal | 2017. szeptembertől- 2019. júliusig | 1 | Az adatbázisban a projekthez kapcsolódóan feltöltésre kerül: projektleírás, valamint jó minőségű fotók | **0** |
| 14 | A beruházás helyszínén "D" típusú emlékeztető tábla elkészítése és elhelyezése | 2019. július | 1 | A beruházás helyszínein 1 db "D" típusú emlékeztető tábla elhelyezése - emlékeztető tábla mérete: A3 (29,7 cm x 42,0 cm) | **5 000** |

# A kommunikáció hatékonyságának értékelése

Alábbi táblázat részletezi a projekttel összefüggő kommunikációs tevékenység hatékonyságának mérési eszközeit.

|  |  |
| --- | --- |
| **Eszköz** | **Értékelési módszer** |
| Sajtófigyelés | A releváns projekttel összefüggő hírek, cikkek, tudósítások, megjelenések összegyűjtése; részletezés médium, téma, cím, dátum lebontásban; havi szintű összegzés; a megjelenések darabszámának értékelése a helyi, térségi médiumok számának tükrében; online illetve nyomtatott cikkek esetében a képi illusztráció meglétének figyelembe vétele; a kommunikációs üzenetek visszatükröződésének figyelembe vétele (inputok-output) |
| Honlap aloldal | Látogatottsági szám vizsgálata havi/éves szinten; viszonyítás az érdeklődési kör nagyságrendje alapján |
| Sajtóközlemények | A médium képviselőinek aktivitása az egyes közlemények megjelenését követően további cikkek generálása, interjúk készítése |